Henry Ford

Henry Martin Ford (Dearborn, Michigan, 30 de chulio de 1863 - Detroit, Michigan, 7 d'abril de 1947) estió un empresario, inventor estausunidense, establidor d'a companyía Ford Motor Company y piloto de cursas d'automovils. Ye famoso por a utilización d'as cadenas de producción modernas emplegatas pa la producción en masa, d'as cualas erroniament se li atribuye la invención. Ford aplicó y milloró o desarrollo que fació Ransom Eli Olds d'as ideas teoricas d'o taylorismo, que yera un metodo de producción que aplicaba ideyas cientificas a la producción.

A fabricación y introducción d'o suyo primer automovil de exito, o Ford T, en o mercato automobilistico estió una revolución en o transporte y en a industria d'os Estaus Unius.

A lo mesmo tiempo que estió un empresario de exito tamién estió una persona extremadament racista, antisemita y supremacista blanco. Las suyas ideyas inspiroron a a Adolf Hitler y lo desarrollo d'o nazismo, Hitler yera un admirador d'as ideyas d'odio racial, economicas y intepresarials que expresaba Henry Ford y las aplicó pa la industria alemana y la creyación de interpresas como Volkswagen.Elinor Slater y Robert Slater (1999): Great Moments in Jewish History. Jonathan David Company, Inc., ISBN 0-8246-0408-3, p. 190.Vincent Curcio (2001): Chrysler: The Life and Times of an Automotive Genius. Nueva York: Oxford University Press. ISBN 0-19-514705-7, p. 211. En l'anyo 1938 recibió la Grosskreuz des Órdens vom Deutsche Adler, la mas alta condecoración que atorgaba lo gubierno nazi a un estranchero.HENRY FORD: AMIGO DE LOS NAZIS Y ANTISEMITA.

Dimpués d'a suya muerte Ford deixó una parte muit gran d'a suya fortuna ta a Ford Foundation.

 A Ford Foundation 
Henry Ford creó chunto a o suyo fillo, Edsel, la Ford Foundation en l'anyo 1936 con l'amplio obchectivo de promocionar o buen pasar d'a chent. Ford dividió lo suyo capital en un chicot numero d'accions con dreito a voto, que repartió entre a suya familia, y un gran numero d'accions sin dreito a voto que dió a la Fundación, que creixió immensament y, pa 1950, ya teneba un ambito internacional. Gradualment se fueron vendendo todas as suyas accions en o mercau dende l'anyo 1955 dica 1974, y perdió su connexión con la Ford Motor Company y la familia Ford.FAQ, Fundación Ford.

En l'actualidad con excepción d'o suyo nombre, a Ford Foundation no tiene garra connexión con a Ford Motor Company ni con a familia Ford dende fa mas de trenta anyos dende que Henry Ford II, renunció a la directiva d'a fundación en 1976. En l'actualidat lo solo miembro d'a familia Ford que forma parte d'a chunta directiva ye Henry Ford III.


 Bibliografía 
  Ford, Henry. The International Jew, (1920). Replegada d'artíclos antisemitas publicaus por él mesmo en o suyo periodico The Dearborn Independent.
  Baldwin, Neil. Henry Ford and the Jews: the mass production of hate.PublicAffairs, 2002. ISBN 978-1-58648-163-6.
  Bryan, Ford Richardson. Henry's lieutenants. Wayne State University Press, 1993. ISBN 978-0-8143-3213-9
  Henry, Ford. My Life and Work. Kessinger Publishing, 2004. ISBN 978-1-4179-1105-9.
  Lee, Albert. Henry Ford and the Jews. Stein and Day, 1980. ISBN 978-0-8128-2701-9.
  Wallace, Max. The American Axis: Henry Ford, Charles Lindbergh, and the Rise of the Third Reich. Macmillan, 2004. ISBN 978-1-4299-3924-9

 Referencias 

 Vinclos externos 

  Sito web d'a Ford Fondation.

Categoría:Inventors d'Estaus Unius
Categoría:Empresarios d'Estaus Unius
Categoría:Naixius de Michigan
Categoría:1863 (naixencias)
Categoría:1947 (muertes)